Η παρουσίαση της ελληνικής εκπροσώπησης στους Ολυμπιακούς Αγώνες του Τόκιο (2020) από ιστοσελίδες (ή ιστοτόπους) αθλητικού περιεχομένου
Creators: name: Ξανθιώτης, Γεώργιος Ιωάννη
Publisher: name: Aristotle University of Thessaloniki
Year: 2022
Subjects: Αθλητική δημοσιογραφία
Ιστοσελίδες
Γλώσσα
Sports journalism
Websites
Language

description: Η παρούσα εργασία ερεύνησε τον τρόπο που τα ελληνικά αθλητικά διαδικτυακά Μέσα παρουσίασαν την ελληνική εκπροσώπηση στους Ολυμπιακούς Αγώνες του Τόκιο (2020). Για τον σκοπό αυτό, μελετήθηκαν έξι διαδικτυακά Μέσα, που κατατάσσονται στα mainstream, αφού είναι πανελλήνιας εμβέλειας. Αυτά ήταν τα gazzetta.gr, sport24.gr, onsports.gr, sdna.gr, novasports.gr και sport-fm.gr. Ερευνήθηκαν 69 κείμενα των συγκεκριμένων ιστοσελίδων, που αφορούσαν σε αθλητές και αθλήτριες διάφορων αθλημάτων: του Στέφανου Ντούσκου (κωπηλασία), του Μίλτου Τεντόγλου (άλμα εις μήκος), της Εθνικής Ελλάδος πόλο ανδρών, του Λευτέρη Πετρούνια (κρίκοι), της Χριστίνας Μπούρμπου και της Μαρίας Κυρίδου (κωπηλασία), της Μαρίας Σάκκαρη και του Στέφανου Τσιτσιπά (τένις, διπλό μεικτό), της Μαρίας Σάκκαρη (μονό), της Άννας Κορακάκη (10μ. και 25μ. πιστόλι, σκοποβολή), του Εμμανουήλ Καραλή (άλμα επί κοντώ ανδρών) και των Κατερίνας Στεφανίδη και Νικολ Κυριακοπούλου (άλμα επί κοντώ γυναικών). Μελετήθηκαν ορισμένα γλωσσικά στοιχεία, η έκταση σε κείμενο και εικόνα που αφιέρωσαν τα εξεταζόμενα Μέσα στα δημοφιλή και «μικρά» σπορ, όπως και η υπερκειμενικότητα και η διαδραστικότητα. Η μεθοδολογία που χρησιμοποιήθηκε ήταν ο συνδυασμός της ανάλυσης λόγου, της ανάλυσης περιεχομένου και της ανάλυσης εικόνας. Τα αποτελέσματα που εντοπίσαμε ήταν η πολύ μεγάλη χρήση μεταφορών, η συχνή παρουσία ελλειπτικών προτάσεων και μεταφορών στους τίτλους των κειμένων, η ίση χρήση παραγράφων και εικόνων σε όλα τα αθλήματα, η χρήση υπερσυνδέσμων από τέσσερα από τα έξι Μέσα (gazzetta.gr, sport24.gr, novasports.gr και onsports.gr) και η δυνατότητα αλληλεπίδρασης μεταξύ των χρηστών μόλις σε δύο Μέσα (gazzetta.gr και sdna.gr).
description: The present work investigated the way the Greek sports online media presented the Greek representation at the Tokyo Olympic Games (2020). For this purpose, six online media, classified as mainstream, were studied. Those media were gazzetta.gr, sport24.gr, sdna.gr, onsports.gr, novasports.gr and sport-fm.gr. 69 texts of the specific websites were researched, which concerned athletes of various sports: Stefanos Ntouskos (rowing), Miltos Tentoglou (long jump), Greek national team of polo, Lefteris Petrounias (hooks), Christine Bourbou- Maria Kyridou (rowing), Maria Sakkari- Stefanos Tsitsipas (tennis, double mixed), Maria Sakkari (single), Anne Korakaki (10m. and 25m. pistol, shooting), Manuel Karalis (pole jump men), Katerine Stefanidi and Nikol Kyriakopoulou (pole jump women). Some linguistic elements were studied, the extent of text and image that the examined media dedicated in popular and “small” sports, as well as supersubjectivity and interactivity. The methodology used was a combination of discourse analysis, content analysis and image analysis. The results we identified were the very large use of metaphors, the frequent presence of elliptical sentences and metaphors in the titles of the texts, the equal use of paragraphs and images in all sports, the use of hyperlinks from four of the six Media (gazzetta.gr, sport24.gr, novasports.gr and onsports.gr) and the possibility of interaction between users in just two Media (gazzetta.gr and sdna.gr).